Държавен вестник, бр. 27, 2014 г., стр. 9

БРОЙ  27	
Д Ъ Р Ж А В Е Н  В Е С Т Н И К 	
СТР.  9  
жения и медицински изделия, предназначени 
за хората с увреждания, се вписват следните 
обстоятелства:
1. единен идентификационен код, име, седа­
лище и адрес на осъществяване на дейността;
2. вид и обхват на дейността;
3. вид и модел на помощните средства, 
приспособления, съоръжения и медицински 
изделия за хора с увреждания;
4. номер и дата на удостоверението за 
регистрация;
5. други обстоятелства.“
§ 10. Създава се чл. 35в:
„Чл. 35в. (1) Регистрацията на лицата, 
осъществяващи дейности по предоставяне и 
ремонт на помощни средства, приспособле­
ния и съоръжения и медицински изделия за 
хората с увреждания, се заличава:
1. по искане на лицето;
2. при прекратяване регистрацията на 
лицето като търговец;
3. при извършване на две или повече на­
рушения на разпоредбите на наредбата по 
чл. 35а, ал. 9 в рамките на една година.
(2) Заличаването на регистрацията се из­
вършва със заповед на изпълнителния дирек­
тор на Агенцията за хората с увреждания или 
на упълномощено от него длъжностно лице.
(3) Заповедта по ал. 2 подлежи на обжалва­
не по реда на Административнопроцесуалния 
кодекс. 
(4) Обжалването на заповедта по ал. 2 не 
спира изпълнението є.
(5) В случаите по ал. 1, т. 3 подновяването 
на регистрацията на лицето, осъществяващо 
дейност по предоставяне и ремонт на помощ­
ни средства, приспособления и съоръжения и 
медицински изделия, предназначени за хората 
с увреждания, може да се извърши в срок, не 
по-кратък от 6 месеца от датата на залича­
ването. Подновяването на регистрацията се 
извършва по реда на чл. 35 и 35а.“
§ 11. Досегашният чл. 35а става чл. 35г.
§ 12. В чл. 54а, ал. 1 думите „чл. 35, ал. 5“ 
се заменят с „чл. 35а, ал. 9“.
Допълнителна разпоредба
§ 13. Навсякъде в закона думите „чл. 35а“ 
се заменят с „чл. 35г“.
Преходни и заключителни разпоредби
§ 14. Издадените удостоверения за впис­
ване в регистрите, водени от Агенцията за 
хората с увреждания преди влизането в сила 
на този закон, продължават своето действие 
до отпадане на някое от основанията за това. 
§ 15. Започнатите процедури по вписване 
в регистрите, водени от Агенцията за хората 
с увреждания преди влизането в сила на този 
закон, се довършват по досегашния ред.
§ 16. В срок три месеца от влизането в сила 
на този закон се приемат необходимите из­
менения в подзаконовите нормативни актове.
Законът е приет от 42-то Народно събрание 
на 11 март 2014 г. и е подпечатан с официалния 
печат на Народното събрание.
Председател на Народното събрание:
Михаил Миков
1793
УКАЗ № 51
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Зако­
на за кредитните институции, приет от ХLIІ 
Народно събрание на 11 март 2014 г.
Издаден в София на 20 март 2014 г. 
Президент на републиката:
Росен Плевнелиев
Подпечатан с държавния печат.
Министър на правосъдието:
Зинаида Златанова
ЗАКОН
за изменение и допълнение на Закона за 
кредитните институции (обн., ДВ, бр. 59 от 
2006 г.; изм., бр. 105 от 2006 г., бр. 52, 59 и 109 
от 2007 г., бр. 69 от 2008 г., бр. 23, 24, 44, 93 
и 95 от 2009 г., бр. 94 и 101 от 2010 г., бр. 77 
и 105 от 2011 г., бр. 38 и 44 от 2012 г., бр. 52, 
70 и 109 от 2013 г. и бр. 22 от 2014 г.)
§ 1. В чл. 1 се правят следните изменения 
и допълнения:
1. Алинея 1 се изменя така:
„(1) Този закон урежда условията и реда за 
лицензирането, осъществяването на дейност­
та, надзора за спазването на пруденциалните 
изисквания и прекратяването на кредитните 
институции (банките) с цел да се осигури ста­
билна, надеждна и сигурна банкова система и 
защита интересите на вложителите, както и 
изискванията за оповестяване на информация 
от страна на Българската народна банка (БНБ) 
в областта на пруденциалното регулиране и 
надзор върху банките.“
2. Създава се нова ал. 2:
„(2) Българската народна банка е компе­
тентен орган в Република България за упраж­
няване на надзор върху банките по смисъла 
на чл. 4, параграф 1, т. 40 от Регламент (ЕС) 
№ 575/2013 на Европейския парламент и на 
Съвета от 26 юни 2013 г. относно пруденциал­
ните изисквания за кредитните институции и